b'\n_START_ARTICLE_\nNicholas Pettas\n_START_SECTION_\nKarate\n_START_PARAGRAPH_\nPettas syntyi Kreikassa, mutta is\xc3\xa4ns\xc3\xa4 kuoltua h\xc3\xa4n muutti kolmevuotiaana \xc3\xa4itins\xc3\xa4 kotimaahan Tanskaan. 14-vuotiaana Pettas alkoi harrastamaan Kyokushin karatea jouduttuaan katutappeluun. Pettasin t\xc3\xa4ytetty\xc3\xa4 18, h\xc3\xa4n j\xc3\xa4tti koulun s\xc3\xa4\xc3\xa4st\xc3\xa4\xc3\xa4kseen rahaa Japaniin matkustamista varten. Pettas halusi oppia Kyokushinia sen perustajalta Mas Oyamalta. H\xc3\xa4n sai luvan liitty\xc3\xa4 uchi-deshi ohjelmaan, jossa h\xc3\xa4nen oli m\xc3\xa4\xc3\xa4r\xc3\xa4 harjoitella tuhat p\xc3\xa4iv\xc3\xa4\xc3\xa4. Pettas suoritti harjoittelun t\xc3\xa4ytetty\xc3\xa4\xc3\xa4n 21-vuotta. H\xc3\xa4nest\xc3\xa4 tuli samalla toinen ulkomaalainen, joka on suorittanut uchi-deshin._NEWLINE_Pettas saavutti ensimm\xc3\xa4isen kerran menestyst\xc3\xa4 1994 Japanin painoluokallisissa mestaruuskilpailuissa. H\xc3\xa4n voitti pronssia raskaassasarjassa Norichika Tsukamotoa vastaan. Seuraavana vuonna 1995 Pettas voitti Euroopan raskaansarjan mestaruuden. H\xc3\xa4n voitti loppuottelussa Assen Assenovin. Samana vuonna Pettas osallistui ensimm\xc3\xa4isen kerran World Open -turnaukseen, jossa Pettas sijoittui viidenneksi. H\xc3\xa4n h\xc3\xa4visi viimeisen ottelunsa Francisco Filholle. Kaksi vuotta my\xc3\xb6hemmin Pettas osallistui ensimm\xc3\xa4isiin MM-kilpailuihin, jossa Pettas saavutti pronssia. H\xc3\xa4n osallistui toistamiseen World Openiin Tokiossa 1999, jossa Pettas sijoittui j\xc3\xa4lleen viidenneksi. Vuonna 2000 Pettas saavutti viel\xc3\xa4 Shin Karate maailmanmestaruuden.\n_START_SECTION_\nPotkunyrkkeily\n_START_PARAGRAPH_\nPettas siirtyi ottelemaan karaten lis\xc3\xa4ksi my\xc3\xb6s potkunyrkkeilyyn. H\xc3\xa4n otteli ensi kerran 1998 K-1 Dream \'98 -tapahtumassa, jossa h\xc3\xa4n kohtasi Stefan Lekon. Pettas h\xc3\xa4visi avausottelunsa tyrm\xc3\xa4yksell\xc3\xa4 toisessa er\xc3\xa4ss\xc3\xa4. H\xc3\xa4n palasi potkunyrkkeilyn pariin lopetettuaan aktiivisen kilpailemisen karatessa 2000. Pettas osallistui K-1 World Grand Prix\'hin hein\xc3\xa4kuussa 2000. H\xc3\xa4n voitti avauskierroksella Ricky Nickolsonin alapotkulla, joka merkittiin tyrm\xc3\xa4ysvoitoksi. Toisella kierroksella Pettas k\xc3\xa4rsi tappion J\xc3\xa9r\xc3\xb4me Le Bannerille tyrm\xc3\xa4yksell\xc3\xa4 ensimm\xc3\xa4isess\xc3\xa4 er\xc3\xa4ss\xc3\xa4. H\xc3\xa4n otteli turnauksen j\xc3\xa4lkeen kaksi yksitt\xc3\xa4ist\xc3\xa4 ottelua. Ensimm\xc3\xa4inen n\xc3\xa4ist\xc3\xa4 p\xc3\xa4\xc3\xa4ttyi tappioon tuomari\xc3\xa4\xc3\xa4nin Michael McDonaldia vastaan ja toinen tyrm\xc3\xa4ysvoittoon Peter Vargaa vastaan.\n_START_SECTION_\nK\xe2\x80\x931 mestaruus\n_START_PARAGRAPH_\nPettas osallistui 2001 K-1 Andy Memorial Grand Prix turnaukseen, joka oli j\xc3\xa4rjestetty kunnianosoituksena vuotta aiemmin kuolleelle Andy Hugille. H\xc3\xa4n voitti avauskierroksella Yusuke Fujimoton tyrm\xc3\xa4yksell\xc3\xa4 ensimm\xc3\xa4isess\xc3\xa4 er\xc3\xa4ss\xc3\xa4. Toisella kierroksella Pettas voitti Nobu Hayashin samaisella tuloksella, kuin edellisen kamppailunsa. Molemmat voitot tulivat alapotkulla. Loppuottelussa Pettas kohtasi kaksinkertaisen Japanin K-1 mestarin Musashin. Pettas voitti mestaruuden tuomari\xc3\xa4\xc3\xa4nin._NEWLINE_Japanin K\xe2\x80\x931 turnauksen j\xc3\xa4lkeen Pettas osallistui K\xe2\x80\x931 World GP -turnaukseen joulukuussa 2001. H\xc3\xa4n h\xc3\xa4visi Alexey Ignashoville toisessa er\xc3\xa4ss\xc3\xa4 tyrm\xc3\xa4yksell\xc3\xa4, jonka my\xc3\xb6t\xc3\xa4 Pettasin turnaus p\xc3\xa4\xc3\xa4ttyi ensimm\xc3\xa4isell\xc3\xa4 kierroksella._NEWLINE_Turnauksen j\xc3\xa4lkeen Pettas otteli yksitt\xc3\xa4isi kamppailuja, joista ensimm\xc3\xa4inen oli Peter Aertsia vastaan huhtikuussa 2002. H\xc3\xa4n h\xc3\xa4visi kamppailun ensimm\xc3\xa4isess\xc3\xa4 er\xc3\xa4ss\xc3\xa4 tyrm\xc3\xa4yksell\xc3\xa4. Saman vuoden kes\xc3\xa4kuussa Pettas kohtasi Sergei Gurin. Kamppailu p\xc3\xa4\xc3\xa4ttyi Pettasin tappioon teknisell\xc3\xa4 tyrm\xc3\xa4yksell\xc3\xa4 h\xc3\xa4nen s\xc3\xa4\xc3\xa4riluun menness\xc3\xa4 poikki Gurin torjuttua Pettasin alapotkun.\n_START_SECTION_\nPaluu loukkaantumisen j\xc3\xa4lkeen\n_START_PARAGRAPH_\nPettas palasi takaisin potkunyrkkeilyn pariin noin kolmen ja puolen vuoden tauon j\xc3\xa4lkeen. H\xc3\xa4n kohtasi Hollannissa G\xc3\xb6khan Sakin, jonka Pettas voitti toisessa er\xc3\xa4ss\xc3\xa4 teknisell\xc3\xa4 tyrm\xc3\xa4yksell\xc3\xa4 Sakin kulmamiehen heitt\xc3\xa4ess\xc3\xa4 pyyhkeen keh\xc3\xa4\xc3\xa4n._NEWLINE_2006 Pettas otteli kolmesti ja kohtasi elokuussa Australiassa Eric Nosan, jonka Pettas voitti tyrm\xc3\xa4yksell\xc3\xa4 kolmannessa er\xc3\xa4ss\xc3\xa4. H\xc3\xa4n palasi takaisin Japaniin, jossa Pettis voitti syyskuussa k\xc3\xa4ydyn ottelun Takeshi Ondaa vastaan teknisell\xc3\xa4 tyrm\xc3\xa4yksell\xc3\xa4 toisen er\xc3\xa4n alussa. Pettasin vuosi 2006 p\xc3\xa4\xc3\xa4ttyi joulukuussa K-1 PREMIUM 2006 Dynamite!! -tapahtumaan, jossa h\xc3\xa4n h\xc3\xa4visi Badr Harille teknisell\xc3\xa4 tyrm\xc3\xa4yksell\xc3\xa4 loukattuaan k\xc3\xa4sivartensa._NEWLINE_Pettas otteli viel\xc3\xa4 2007 kaksi ottelua, joista h\xc3\xa4n h\xc3\xa4visi ensin Peter Aertsille k\xc3\xa4ydess\xc3\xa4\xc3\xa4n karsintaa K-1 World Grand Prix\'hin p\xc3\xa4\xc3\xa4syst\xc3\xa4. Pettasin matka katkesi tappion j\xc3\xa4lkeen. H\xc3\xa4n otteli j\xc3\xa4lleen uudenvuoden aattona K-1 tapahtumassa korealaista yli kaksimetrist\xc3\xa4 vastustajaa Kim Young-hyunia vastaan. Pettas voitti ottelun tyrm\xc3\xa4yksell\xc3\xa4 toisessa er\xc3\xa4ss\xc3\xa4._NEWLINE_2008 Pettas otti osaa viel\xc3\xa4 kerran pienemp\xc3\xa4\xc3\xa4n K-1 World GP Hawaii turnaukseen, jossa h\xc3\xa4nen kisat p\xc3\xa4\xc3\xa4ttyiv\xc3\xa4t ensimm\xc3\xa4isell\xc3\xa4 kierroksella. H\xc3\xa4n h\xc3\xa4visi Rick Cheekille teknisell\xc3\xa4 tyrm\xc3\xa4yksell\xc3\xa4, jonka j\xc3\xa4lkeen Pettas p\xc3\xa4\xc3\xa4tti uransa.\n_START_SECTION_\nKamppailu-uran j\xc3\xa4lkeen\n_START_PARAGRAPH_\nP\xc3\xa4\xc3\xa4tetty\xc3\xa4\xc3\xa4n kilpauransa 2008, Pettas on ty\xc3\xb6skennellyt Japanissa juontajana. H\xc3\xa4n alkoi esiintym\xc3\xa4\xc3\xa4n n\xc3\xa4yttelij\xc3\xa4n\xc3\xa4 televisiosarjoissa ja elokuvissa vuodesta 2003 l\xc3\xa4htien, jolloin h\xc3\xa4n k\xc3\xa4rsi potkunyrkkeilyurallaan jalkavammasta ja joutui pit\xc3\xa4m\xc3\xa4\xc3\xa4n v\xc3\xa4livuoden ottelemisesta. Pettas juonsi "Samurai Spirit" dokumenttisarjaa, jossa seurattiin eri japanilaisia kamppailulajeja, kuten judoa, karatea ja aikidoa. Pettis ty\xc3\xb6skentelee my\xc3\xb6s Crossfit salilla ohjaajana ja on Reebok CrossFitin suurl\xc3\xa4hettil\xc3\xa4s.'